Ražiškių viadukas

Ražiškių viadukas – viadukas pierytiniame Kauno aplinkkelyje , Rokų plento pakalnėje, Ražiškių kaime, prie įvažos į  rašytojo Kazio Borutos sodybą („lankytino objekto“ ženklas). Nutiestas virš geležinkelio linijos Kauno ir Jiesios geležinkelio stočių tarpstotyje. Patenka į Jiesios kraštovaizdžio draustinio teritoriją. Už 180 m į miesto pusę aplinkkelyje stovi Jiesios tiltas.

2017 m. viadukas rekonstruotas. Pusmetį trukusiems darbams buvo numatyta apie 0,6 mln. eur. Statinio techninė būklė kėlė grėsmę eismo saugumui dėl slinkusių šlaitų ir nusidėvėjusių gelžbetonio konstrukcijų.Kauno pašonėje kapitaliniam remontui uždaromas viadukas per geležinkelį kaunas.lt 2017-04-24 Sutvarkytos tilto sijos, sutvirtinti šlaitai, įrengta nauja vandens nutekėjimo sistema, nauji laiptai. Atnaujinta viršutinė dalis: praplatinti šalitilčiai, pastatyti cinkuoti važiuojamosios dalies atitvarai. Rekonstrukcijos darbus atliko bendrovė „Kauno tiltai“.Ražiškių viadukas atidarytas po pusmetį trukusios rekonstrukcijos darbų kaunotiltai.lt 2017-10-15

Viaduku nutiestos dvi kelių eismo juostos, po juo – trys geležinkelio vėžės. Statinys trijų tarpatramių. Perdangoje sudėtos gelžbetoninės tėjinio profilio sijos. Tarpines atramas sudaro apvalios kolonos su kintamo skerspjūvio galvenomis. Užpiltinės krantinės atramos apsaugotos sutvirtintais žemių kūgiais. Viadukas apie 54 m ilgio.Ražiškių viadukas maps.lt

 Galerija 

 Šaltiniai 

Kategorija:Kauno rajono tiltai
Kategorija:Lietuvos sijiniai tiltai
Kategorija:Lietuvos viadukai
Kategorija:Ražiškiai